তাতিয়ানা শোয়েনমেকার

তাতিয়ানা শোয়েনমেকার (ইংরেজি: Tatjana Schoenmaker; জন্ম ৯ জুলাই ১৯৯৭) একজন দক্ষিণ আফ্রিকান সাঁতারু, যিনি ব্রেস্টস্ট্রোক ইভেন্টে পারদর্শী। তিনি ২০২০ অলিম্পিক গেমসে ২০০ মিটার ব্রেস্টস্ট্রোকে স্বর্ণপদক জয় ও বিশ্ব রেকর্ড স্থাপন করেন এবং ১০০ মিটার ব্রেস্টস্ট্রোকে রৌপ্য পদক জয় করেন। তিনি ২০০ মিটার ব্রেস্টস্ট্রোকের দীর্ঘ কোর্সে বিশ্ব রেকর্ডধারী। তিনি ২০১৮ কমনওয়েলথ গেমসে অংশ নিয়ে মেয়েদের ১০০ মিটার ব্রেস্টস্ট্রোক এবং মেয়েদের ২০০ মিটার ব্রেস্টস্ট্রোকে স্বর্ণপদক জয় করেন। ২০২১ সালের জুনে, শোয়েনমেকার ২০২০ গ্রীষ্মকালীন অলিম্পিকে দক্ষিণ আফ্রিকার প্রতিনিধিত্ব করার যোগ্যতা অর্জন করেন। শোয়েনমেকার জাপানের টোকিওতে অনুষ্ঠিত ২০২০ গ্রীষ্মকালীন অলিম্পিকে, ২০০ মিটার ব্রেস্টস্ট্রোকের সম্ভাব্য বিজয়ী হিসেবেই প্রবেশ করেন। ১০০ মিটার ব্রেস্টস্ট্রোকের শুরুতে, শোয়েনমেকার সমস্ত হিটের মধ্যে প্রথম স্থান অর্জন করে সেমিফাইনালে পৌঁছে যান এবং ১:০৪.৮২ সময় নিয়ে এই ইভেন্টে নতুন অলিম্পিক রেকর্ড এবং আফ্রিকান রেকর্ড স্থাপন করেন। এর মাধ্যমে তিনি২০১৬ গ্রীষ্মকালীন অলিম্পিকে আমেরিকান লিলি কিং কর্তৃক ১:০৪.৯৩ সময়ের রেকর্ডটি ভাঙেন। সেমিফাইনালে, শোয়েনমেকার দ্রুততম ১:০৫.০৭ সময়ে সাঁতার শেষ করেন এবং প্রথম স্থানে থেকে ফাইনালে পৌঁছান। ফাইনালে, শোয়েনমেকার রৌপ্য পদক জয় করেন, যা ২০০০ সালের পর অলিম্পিক গেমসে কোনো দক্ষিণ আফ্রিকান মহিলা সাঁতারুর প্রথম পদক ছিল। প্রতিযোগিতার পঞ্চম দিনে ২০০ মিটারের ব্রেস্টস্ট্রোকের প্রাথমিক হিটে, শোয়েনমেকার ২:১৯.১৬ সময়ে সাঁতার শেষ করে একটি নতুন অলিম্পিক রেকর্ড স্থাপন করেন ও সামগ্রিকভাবে প্রথম স্থানে থেকে সেমিফাইনালে পৌঁছে যান। এটি রিকি পেডারসনের ২:১৯.১১ সময়ের বিশ্ব রেকর্ড থেকে সেকেন্ডের এক দশমাংশেরও কম। এই ইভেন্টের সেমিফাইনালে, শোয়েনমেকার ২:১৯.৩৩ সময়ে সাঁতার শেষ করেন এবং প্রথম স্থানে থেকে ফাইনালে পৌঁছান। ফাইনালে, শোয়েনমেকার ২০০ মিটার ব্রেস্টস্ট্রোকে ২: ১৮.৯৫ সময় নিয়ে একটি নতুন বিশ্ব রেকর্ড স্থাপন করেন এবং স্বর্ণপদক জয় করেন। তার বিশ্ব রেকর্ডটি, ২০২০ অলিম্পিক গেমসে সাঁতারে প্রথম ব্যক্তিগত বিশ্ব রেকর্ড ছিল। তিনি ২০২০ সালের গ্রীষ্মকালীন অলিম্পিকে দক্ষিণ আফ্রিকার প্রথম ক্রীড়াবিদ হিসেবে স্বর্ণপদক জয় করেন। তার সতীর্থ কাইলিন করবেটও ফাইনালে পৌঁছেছিলেন, যার মাধ্যমে ২০০০ সিডনি অলিম্পিকের পর প্রথমবারের মতো দক্ষিণ আফ্রিকার দুই নারী একই ইভেন্টের ফাইনালে পৌঁছান। ২০১৮ সোয়ামি অ্যাওয়ার্ড : বর্ষসেরা আফ্রিকান নারী সাঁতারু। ২০১৯ সোয়ামি অ্যাওয়ার্ড : বর্ষসেরা আফ্রিকান নারী সাঁতারু। ২০২০ সোয়ামি অ্যাওয়ার্ড : বর্ষসেরা আফ্রিকান নারী সাঁতারু। "Tatjana Schoenmaker"। Gold Coast 2018। ১৬ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১৮।  "Tatjana Schoenmaker"। Eurosport। সংগ্রহের তারিখ ৮ এপ্রিল ২০১৮।  "Tatjana Schoenmaker Smashes African Record, Wins 200 Breast Gold"। Swim Swam। সংগ্রহের তারিখ ৮ এপ্রিল ২০১৮।  "Tatjana Schoenmaker: SA's new swimming sensation"। Sport24। সংগ্রহের তারিখ ৮ এপ্রিল ২০১৮।  "Schoenmaker storms to second gold in the pool"। Sport24। ৯ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০১৮।  "Emma Chelius & Pieter Coetze Add Their Names to Swimming South Africa's Olympic Roster"। Swimming World News (ইংরেজি ভাষায়)। ২০২১-০৪-১২। সংগ্রহের তারিখ ২০২১-০৬-২০।  Forde, Pat (23 July 2021). Isaacson, David (25 July 2021). "Tatjana Schoenmaker sets new Olympic record in 100m breaststroke to ignite Team SA Olympic campaign". Nackstrand, Jonathan (25 July 2021). Pitjeng, Refilwe (25 July 2021). DeGeorge, Matthew (25 July 2021). Rieder, David (25 July 2021). Isaacson, David (July 27, 2021). Harris, Beth (July 28, 2021). Lohn, John (July 28, 2021). "SA's Schoenmaker, Corbett set up dream Olympic final in 200m breaststroke". "Tatjana Schoenmaker sets world record to win gold in 200-meter breaststroke". Brennan, Christine (July 29, 2021). "Tatjana Schoenmaker wins South Africa's first gold medal at Tokyo 2020 Olympic Games". "SA's Schoenmaker smashes 200m breaststroke world record and claims Olympic gold"। Eyewitness News। সংগ্রহের তারিখ ৩০ জুলাই ২০২১।  Carlson, Reid (29 December 2018). "2018 Swammy Awards: Schoenmaker is Female African Swimmer of the Year". Pecoraro, Nick (26 December 2019). "2019 Swammy Awards: African Female Swimmer of the Year Tatjana Schoenmaker". Dornan, Ben (20 December 2020). "2020 Swammy Awards: Female African Swimmer of the Year — Tatjana Schoenmaker".